Sabbin hare-hare a Maiduguri | Labarai | DW | 07.03.2015
Sabbin hare-hare a Maiduguri
Ana fargabar mutane da dama sun rasa rayukansu kana wasu sun jikkata bayan tashin wasu tagwayen bama-bamai a birnin Maiduguri, jihar Bornon Najeriya.
Bam na farko ya tashi ne da misalin karfe 11:25 na safiyar yau a babbar mashigar kasuwar kifi da ke tashar Baga inda ake zargin wata mata ‘yar kunar bakin wake ta tada shi kuma kusan mutane 20 ne suka mutu wasu da dama kuma suka jikata. Bam na biyu kuma ya tashi ne da misalin karfe 12:05 na rana a babbar kasuwar Maidugiri da ake kira Monday market kusa da Post Office.
Daga bisani kuma rahotanni daga kamfanin dillancin labaran Associated Press, sun tabbatar da cewa an kara jin fashewar wani abu a karo na uku duk a cikin kwaryar Maiduguri. Sai dai babu cikakken bayani na yawan wadan da abin ya rutsa da su a tashin bam na biyun da kuma na ukun ya zuwa yanzu. Ga dai abunda wani shaidan gani da ido a tashin bam na farko a tashar Baga ke shaidawa wakilin DW ta wayar tarho bisa sharadin ba za a bayyana sunan sa ba.
"Yanzu haka ‘yan kasuwa sun rufe shagunan su a wadannan wuraren inda masu aikin ceto ke ci gaba da jigila tare da kulawa da wadanda hare-haren suka rutsa da su, haka nan kawo yanzu babu wani ko wata kungiya da ya dauki alhakin kai harin, ko da yake kungiyar Boko Haram da ke gwagwarmaya da makamai a kasar ta saba kai makamantan wadannan hare-hare."
Mawallafiya: Lateefa Mustapha Ja'afar
Edita: Pinado Abdu Waba
Kwanan wata 07.03.2015
Rahotanni masu dangantaka Najeriya, Buhari, Maiduguri
Muhimman kalmomi Maiduguri, Borno, Najeriya
Permalink https://p.dw.com/p/1En4y
Amsoshin Takardunku 18.03.2019
Za a ji amsa daga bakin masanin tarihi kan daular Borno a Najeriya, da kuma kasashen da daular ta yi hulda da su.
Boko Haram ta halaka mutane 10 a Borno 16.02.2019
A daidiai lokacin da aka dage zaben shugaban kasa a tarayyar Najeriya, mayakan Boko Haram sun kai sabon hari a yankin Arewa maso gabashin kasar da ke fama da matsalar ayyukan ta'addanci.
Najeriya: 'Yunwa ta sa 'yan gudun hijirar Borno fusata 06.02.2019
Daruruwan ‘yan gudun hijira sun yi zanga-zanga a kan titunan Maiduguri domin nuna fushinsu dangane da kwashe sama da kwanaki 40 ba tare da samun abinci ba, inda suka lalata wasu kayayyakin gwamnati da na ‘yan siyasa.